Air  Eadartheangachadh  gus  a  chànain  Fhrangaich,  Ghearmailtich,  Dhuitsich, 
Eadaihich,  Thurcaich,  agus  Armenianich. 

"Tha  a  luach  mar  mheadhon  trèorachaidh  gu  losa  oscionn  cainnte." 

^^  An  Criosduidh"  ("  The  Ckristi'an"). 


ROIMH-RADH. 


Tha  miltean  a  tha  'an  iomaguin  a  thaobh  an  anamaibh,  ach  a 
tha  fathast  gun'bhi  air  an  tearnadli ;  tha  iad  a'  creidsinn  an 
t'  soisgeil,  agus  cha'-n'eil  iad  eadh.on  a'  mothachadh  teagamh. 
Ach  tha  fìo3  agus  faireacheadh  aca  nach  'eil  gràdh  aca  do 
Dhia,  no  fuath.  do  pheacadh.  Bha  iad  ag  ùrnuigh  airson 
cridhe  nuadli,  re  miosan,  no  ma  dh'fhaodta  fad  bhliadh- 
nachan,  ach  tha  e  fathast  cho  cruaidh  agus  cho  fuar  's  a 
bha  e  riamh. 

Cia  fhad  a  bhios  iad  a  feitheamh  ? 

Ciod  e  sin  a  tha  cèarr  ? 

Ciod  a  tha  iad  gu  'dheanamb  ? 

'Sann  mu  f  hreagradh  nan  ceistean  so,  a  tha  leabhar  beag  d'an 
ainm  "Slàiute  air  Ijall,  le  gabhail  air  ball  ri  Eadar-mheadh- 
onair  agus  Urras." 

Threòraich  an  sohis  soilleir  anns  a  bheil  shghe  na  Slàinte 
ann  air  a  cur,  agus  am  beannachd  neo-ghnathaichte  'bha  a 
leantuinn  a  leughaidh,  a  dh'ionnsuidh  iarrtuis  dhùrachdaich 
gu'm  bitheadh  i  air  a  clobhualadh  ann  an  cruth  ni's  lugha 
agus  ni's  saoire  gu  'bhi  air  a'gnathachadh  ni's  coitchinn'. 
Air  an  aobhar  sin  tha'n  leabhran  so,  air  a  rimachadh  gu 
h'àraidh,  a  bhi  air  a  chur  nan  làmhaibh-san  a  tha  fo  iomagain, 
agus  a  dh'fhanas  a  chum  còmhraidh  aig  co-dhùnadh  nan 
coinneamhan  Soisgeulach. 

I. — AN    TAIRGSE    DO    MHAITHEANAS. 

Ma  tlia  thu  da  rireadh  fo  iomaguin  mu  shlàinte  t'  anama, 
no  raar  a  dh'  fhaodainn  a  ràdh,  eadhon  ged  nach  biodh  tu 
cho  iomaguineach  's  bu  mhaith  leat.*  ma  tha  thu  eadhon 
deonach  a  bhi  air  do  shaoradh  o  d'  pheacaidhean ;  an  sin 
an  ainm  Dhe  agus  air  ughdarras-san,  tha  mi'  nis  a'tairgse 
dhuit  rèite  air  ball,  maitheanas  ann  ad  uile  pheacanna, 
agus  nàdur  nuadh,  a  ni  comasach  thu  air  beatha  nuadh  a 
leantuinn :  Seadh,  tha  Dia  a  tairgse  dhuit  slàint'  air  ball, 
tre  a  Mhac  losa  Criosd  aig  an  dearbh  àm  'san  gabh  thu  r'a 
thairgse.t 

Cha'-n'eil  e  'deanamh  eadar-dhealachadh  co  thu,  no  ciod 
a  tha  thu,  ged  bu  tu  am  peacach  as  mò  air  aghaidh  na 
talmhainn,   tha   Dia   araon   comasach,   agus   toileach   do 

*  Feuch,  tha  mi  a'm'  sheasamh  aig  an  dorus,  agus  a'  bualadh : 
ma  dh'  èisdeas  neach  sam  bith  ri'm'  ghuth,  agus  gum  fosgail  e'n 
dorus,  thig  mi  a  steach  d'a  ionnsuidh,  agus  gabhaidh  mi  mo  shuip- 
eir  maille  ris,  agus  esan  maille  riumsa."  Taisb.  iii.  20.  "  Mar  is 
bèo  mise,  deir  an  Tighearna,  cha-neil  tlachd  air  bith  agam-sa  ann 
am  bàs  an  aingidh  ;  ach  gu'm  pilleadh  an  t'-aingidh  o'shlighe,  agus 
gu'm  bitheadh  e  beo.     Eseciel  xxxiii.  11. 

t  Uime  sin  is  teachdairean  sinn  airson  Chriosd,  mar  gun 
cuireadh  Dia  impidh  leinne  :  tha  sinn  a'  guidhe  oirbh  as  uchd 
Chriosd,  bithibh  rèidh  ri  Dia.  2  Cor.  v.  20.  Feuch  a  nia  an 
t-kra  taitneach  ;  feuch  a  nis  là  na  slkinte.     2  Cor.  vi.  2. 

sliaoradh.*  Cha'  n  urrainn  thu  'bhi  co  iosal  's  nach  ruig  a 
thruas  ort,  no  co  aingidh  's  nach  urrainn  fuil  losa  Criosd 
do  pheacanna  a  ghhanadh  air  falbh.  Cha'  n'  urrainn  thu 
'bhi  ni's  measa  na  peacach  caillte,  agus  air  do  losa  tighinn 
a  shireadh  agus  a  thearnadh  an  ni  'bha  caillte,  thàinig  e 
'nis  ga  d'  shireadh,  agus  ga  d'  thearnadli-sa.  f  Tha  e  'cur 
teachdaireachd  tròcair  agus  gràidh  a  d'  'ionnsuidh,  ag 
iarraidh  agus  a'  guidhe  ort  a  bhi  rèidh  ris,  agus  a'  tairgse 
'bhi  na  Shlànuighear  dhuit,  a  mhàin  nia  tha  thusa  toileach 
thu  fèin  a  thoirt  dha  gu  'bhi  air  do  thearnadh.  | 

Cha'-n'eil  e  'g  iarraidh  ortsa  ni  sam  bith  a  dheanamh  air- 
son  do  shlainte  fein,  oir  tha  fios  aige  nach  urrainn  thu  ni 
sam  bith  a  dheanamh.§  Cha'n  urrainn  thu  rèite 
'dheanamh  airson  do  pheacaidh  fein,  no  do  chridhe  fein 
atharrachadh  ;||  agus  cho  fad  'sa  bhios  do  chridhe  gun 
atharrachadh,  cha'n  urrainn  thu  eadhon  do  chaithe-beatha 
fein  ath-leasachadh.U  Tha  fìos  aig  Dia  air  sin  uile,  agus 
gidheadh  tha  e  'tairgse  do  thearnadh :  'Se  na  tha  e'g 
iarraidh    gun    aontaich   thu    ri   thu   fein   a   thoirt    suas 

*  Thigibh  a  nis,  agus  tagramaid  ri'cheile,  deir  aii  Tighearna  ; 
ged  robh  'ur  peacaidhean  mar  an  scarlaid,  bithidh  iad  geal  mar  an 
sneachd ;  ged  robh  iad  dearg  mar  chorcur,  bithidh  iad  mar  ollainn. 
Isaiah  i.  18. 

t  Oir  thainig  Mac  an  duine  a  shireadh  agus  a  thearnadh  an  ni 
sin  a  bha  caillte.     Lucas  xix.  10. 

J  Thigibh  a  m'ionnsuidh-sa,  sibhse  uile  a  tha  ri  saothair,  agus  fo 
throm  uallaich,  agus  bheir  mise  suaimhneas  dhuibh.      Mata  xi.  28. 

§  Cha-n  ann  o  oibribh  fìreantachd  a  rinn  sinne,  ach  a  reir  a 
thròcair  fein  shaor  e  sinn,  tre  ionnlad  na  h-ath-ghineamhuinn,  agus 
ath-nuadhachadh  an  Spioraid  naoimh.     Titus  iii.  5. 

II  Oir  air  dhuinne  'bhi  fathast  gun  neart,  ann  an  àm  iomchuidh 
bhksaich  Criosd  airson  nan  daoine  neo-dhiadhaidh.  Rom.  v.  6. 
Ach,  Dia  a  tha  saoibhir  ann  an  tròcair,  airson  a  mhòr-ghràidh 
leis  an  do  ghràdhaich  e  sinn,  eadhon  air  dhuinn  a  bhi  marbh  ann 
am  peacaidhibh,  chomh-bheothaich  e  sinn  maille  ri  Criosd  (le  grks 
tha  sibh  air  bhur  tearnadh).     Ephes.  ii.  4,  5. 

M  Cha-n  fheud  a'  chraobh  mhaith,  droch  thoradh  a  ghiulan,  no 
an  droch  chraobh  toradh  maith  a  thabhairt.     !Mata.  vìì.  18. 

dhasan,  mar  a  tha  thu,  agus  leigeadh  leis  fein  an  t'iomlan 
a  dheanamh  air  do  shon."^ 

Eisd,  uime  sin,  am  feadh  'sa  tha  mi  'g  innse  dhuit  mu'n 
t'slainte  mhòr  so. 

An  sgeul  mu  Ghràdh  Dhe. 

'Xuair  a  pheacaich  an  duine  aii  aghaidh  Dhe,  bha 
ceartas  Dhe  ag  agradh  gum  bàsaicheadh  an  duine.  Tha 
ani  Biobul  ag  ràdh,  "  Is  malluichte  gach  neach  nach 
buanaich  anns  na  h-uile  nithibh  a  tha  sgriobhta  ann  an 
leabhar  an  lagha  chum  an  deanamh."  Gal.  iii.  10. 
Agus,  "  Co  sam  bith  a  thuislicheas  ann  an  aon  àithne,  tha 
e  ciontach  de'n  iomlan."  Seum.  ii.  10.  Dheanadh 
aon  pheacadh  uime  sin  eadhon  aingeal  na  pheacach,  agus 
do  bhrìgh  sin,  ghabhadh  corruich  Dhe  còmhnuidh  air. 
Dheanadh  aon  mheirle  neach  na  mheirleach,  agus  aon 
mhort  neach  na  mhortair,  agus  mar  sin,  dheanadh  aon 
pheacadh  neach  na  pheacach,  eadhon  ged  nach  deanadh 
e  peacadh  tuilleadh  an  deigh  sin. 

Ciamar  uime  sin,  a  b'urrainn  duine  dol  as  o  mhallachd 
Dhe,  agus  ceartas  Dhe  a  bhi  air  a  riarachadh  *?  Cha  robh 
ach  aon  rathad  ;  dh'fheumadh  Mac  Dhe  bàsachadh,  no  na 
h-uile  dhaoine  'bhi  air  an  sgrios.  As  eugmhais  dortadh 
fola  cha  b'urrainn  peacaidh  a  bhi  air  am  maitheadh,  agus 
cha  robh  fuil  eile,  ach  fhuil-san  comasach  gu  rèite 
'dheanamh  air  ar  son.t  Ach  ged'  a  b'urrainn  aingeal,  no 
creutair  sam  bith  eile  rèite,  'dheanamh  airson  peacaidh,  cha 

*  0,  Israel,  sgrios  thu  thu  fein,  ach  annamsa  tha  do  chabhair. 
Hosea  xiii.  9. 

t  As  eugmhais  dortadh  fola,  cha'n'eil  maitheanas  r'a  fhaotainn. 
Eabh.  ix.  22.  Cha'-n'eil  e  comasach  gu'n  tugadh  fuil  tharbh  agus 
ghabhar  peacanna  air  falbh.  Eabh.  x.  4.  Cia  mòr  a's  mò  ni  fuil 
Chriosd,  a  thug  e  fein  suas  tre'n  Spiorad  shiorruidh,  gun  lochd  do 
Dhia,  bhur  coguis-sa  'ghlanadh  o  oibribh  marbha.     Eabh.  ix.  14, 

b'iirrainn  eadhon  sin  ar  saoradh,  mnr  b'urrainn  e  mar  an 
ceiidna  ar  cridheachan  atharrachadh,  agus  nadur  nuadh 
agus  naomh  a  thoirt  dhuinn.  Cha  b'urrainn  sin  a 
dheanamh  ach  Spiorad  an  De  bheo ;  agus  uime  sin  cha 
b'urrainn  neach  sam  bith  a  bhi  na  Shlanuighear  dhuinn 
ach  Mac  Dhe."^  Gidheadh  is  ann  mar  sin  a  ghràdhaich 
Dia  sinn,  nach  do  chaomhain  e  aon-ghin  Mliic  fein,  ach  gun 
d'thug  e  seachad  e  gu  saor  a  chum  a  bhàis  air  'ar  son-ne 
uile.     Eoin  iii.  16,  Eom.  viii.  32. 

Uime  sin  thainig  losa  do'n  t'saoghal  a  chum  bàsachadh 
airson  pheacach.f  Thainig  Tighearna  na  Glòire  gu'bhi  'na 
dhuine,  a'  gabhail  cruth  seirbhisich,  gu  ùmhlachd  a  thoirt 
do  lagh  Dhe  air  ar  son-ne,  agus  a  chum  peanas  ar 
peacaidh-ne  fhulang.  |  Ghiulain  e  piantan  corruich  Dhe 
ann  an  gàradh  Ghetsemane;§  agus  clhoirt  e  fhuil  air  a 
chrann-cheusaidh,  gu  rèite  a  dheanamh  airson  peacaidh.|[ 
Air  do  cheartas  Dhe  'bhi  mar  sin  air  a  riarachadh,  dh'eirich 
e  o  na  mairbh,1I  agus  chuir  e  'mach  a  dheisciobkiibh  air 
feadh  an  t'saoghail  uile  a  shearmonachadh  an  t'soisgeil ;  a' 
gealltainn  co  sam  bith  a  chreideadh  'na  ainm,  nach  biodh 
e  air  a  sgrios,  ach  gum  bitheadh  beatha  shiorruidh  aige.''* 

*  Miir  bi  duine  air  a  bhreith  o  uisge,  agus  o'n  Spiorad,  cha'n 
urrainn  e  dol  a  steach  do  riogbachd  Dhe.     Eoin,  iii.  5. 

t  Thainig  losa  Criosd  do'n  t'saoghal  a  thearnadh  pheacach, 
1  Tim.  i.  15. 

:J:  Neach  air  bhi  dha  ann  an  cruth  Dhè,  nach  do  mheas  e'  na 
reubainn  e  fèin  a  bhi  co-ionann  ri  Dia  :  Ach  chuir  se  e  fein  acn  an 
dìmeas,  a  gabhail  air  fèin  cruth  seirbhisich,  air  a  dheanamh  ann  an 
coslas  dhaoine,  Phil.  ii.  6,  7.  Ach  lotadh  e  air  son  ar  peacaidh- 
ne,  bhruthadh  e  air  son  ar  n'-aingidheachdan.     Isaiah  liii,  5. 

§  Tha  m'anam  ro  bhrònach  eadhon  gu  bàs,     Mata  xxvi.  38. 

II  Neach  a  ghiùlain  ar  peacaidhean  e  fein,  'n  a  chorp  fein  air 
a  chrann,     1  Peter  ii.  24. 

11  Agus  air  dha  sìth  a  dheanamh  tre  fhuil  a  chroinncheusaidh- 
san.  Col,  i.  20.  A  thugadh  thairis  airson  ar  cionta,  agus  a 
thogadh  suas  a  ris  air  son  ar  fìreanachadh.     Eom.  iv,  25. 

**  Imichibh  air  feadh  an   t'saoghail  uile,  agus  searmonaichibh 

Ach  cha  b'e  so  an  t'iomlan,  chaidh  e  suas  do  neamh, 
agus  chuir  e  'nuas  an  Spiorad  Xaomh,  gu  peacaich  a  thoirt 
gu  mothachadh,  agus  gu  iompachadli,  agus  gu  còmhnuidh 
a  ghabhail  ann  an  cridheachaibh  nan  creidmheach,  agus 
an  togail  suas  air  an  là  dheireannach."^ 

Mar  a  bhean  ud  an  uair  a  bhean  i  ri  trusgan  losa,  agus 
a  thainig  cumhachd  a  mach  as  a  leighis  i,  (Marc.  v.  30), 
mar  sin  am  peacach,  co  hiath  's  a  ghabhas  e  Criosd  mar 
a  Shlàiiuighear,  tha  e  aig  an  dearbh  àm  sin,  a'  faghail 
an  Spioraid  Naoimh  o  Chriosd  f — neach,  ged  a  tha  e 
'nis  ann  an  neamh,  a  tha  'dearbhadh  e  fein  a  bhi  'na 
Shlànuighear  dlùth,  beo,  agus  a'  comh  -  pairteachadh 
beatha. 

Aig  an  dearbh  àm  sin  tha  'm'  peacach  air  ath-bhreith,  a' 
f aghail  beatha  nuadh,  agus  nadur  nuadh ;  |  agus  do  bhrlgh 
gu  bheil  Spiorad  losa  a  gabhail  còmhnuidh  ann  gu  bràth 

an  soisgeul  do  gach  dùil.  Ge  b'e  'chreideas  agus  a  bhaistear  saorar 
e,  ach  ge  b'e  nach  creid  dìtear  e.      Marcus  xvi.  15,  16. 

*  Uime  sin  air  dha  bhi  air  àrdachadh  le  deas  laimh  Dhè,  agus 
gealladh  an  Spioraid  Naoimh  fhaotainn  o'n  Athair,  dhoirt  e  mach 
an  ni  so,  a  tha  sibhse  'nis  a'  faicinn,  agus  a'  cluinntinn.  Gniomh 
ii.  33.  Agus  an  uair  a  thig  esan,  bheir  e  dearbh-shoilleireHchd  do'n 
t'saoghal  mu  pheacadh,  agus  mu  fhìreantachd  agus  mu  bhreitheanas. 
Eoin  xvi.  8.  Ach  cha"-n'eil  sibhse  's  an  fheoil,  ach  's  an  Spiorad,  ma 
tba  Spiorad  Dhè  a"  gabhail  còmhnuidh  annaibh.  A  nis  mur'eil 
Spiorad  Chriosd  aig  neach,  cha  bhuiu  e  dha.  Eom.  viii.  9.  Achma 
tha  Spiorad  an  Ti  a  thog  losa,  o  na  mairbh  a'  gabhail  còmhnuidh 
annaibh,  an  Ti  a  thog  Criosd  o  na  mairbh,  beothaichidh  e  mar  an 
ceudna  bhur  cuirp  bhksmhor-sa,  tre  a  Spiorad-san  a  tha  'chomh- 
nuidh  annaibh.     Kom.  viii.  11. 

f  Agus  ma  tha  Criosd  annaibh,  tha  'n  corp  marbh  gu  deimhin 
a  thaobh  peacaidh  :  ach  is  beatha  an  Spiorad  a  thaobh  fìreantachd, 
Rom.  viii.  10.  Rinneadh  an  ceud  dhuine  Adhamh  'n  a  anam  beo, 
an  t'  Adhamh  deireannach  'n  a  Spiorad  a  bheothaicheas.  1  Cor. 
XV.  45. 

X  Mur  beirear  duine  a  rìs,  cha'n'urrainn  e  rioghachd  Dhè  fhaicinn. 
Eoin  iii.  3.  An  tì  a  dh'èiscleas  ri'm'  fhocal-sa,  agus  a  tha  'creidsinn 
anns  an  Tì  a  chuir  uaith  mi,  tha  a  'bheatha  mhaireannach  aige,  agus 
cha  tig  e  chum  dìtidh  ;  ach  chaidh  e  thairis  o  bhàs  gu  beatha.  Eoin 
V.  24. 

an  deigh  sin,  tha  e  air  aonadh  ri  Criosd,  cnaimh  dhe 
'chnamhaibh,  agus  feoil  dhe  'fheoilsan,*  air  do  Chriosd  a 
bhi  'na  cheann,  agus  esan  'na  aon  de  na  bnill,  tha  iad 
00  aonaichte,  's  'nach  nrrainn  ceartas  Dhe  an  dealachadh, 
no  'n  eadar-dhealachadh.f  Uime  sin,  cha-n  'eil  a  nis 
diteadh  sam  bith  do  'n'  dream  a  tha  ann  an  losa  Criosd ; 
oir  'nuair  a  sheallas  ceartas  air  a  pheacach,  tha  e  'faicinn 
losa  an  sin,  agus  tha  e  làn-riaraichte.  | 

'Se  so,  ma  ta,  an  soisgeul ;  losa  Criosd  air  a  cheusadh, 
neach  a  tha  fhuil  làn-cifeachdach  gu  rèite  'dheanamh  air 
son  peacanna  an  t-saoghail  uile, — losa  Criosd  am  flrein,  le 
toillteanas  ni  's  leòr,  a  chum  an  saoghal  uile  'thoirt  do 
neamh.  Tha  losa  Criosd  an  Dia  uile  chumhachdach,  a 
b'urrainn  le  a  Spiorad  an  saoghal  uile  'thogail  gu  beatha, 
ga  thairgse  fein  dhuitse. 

Cha-n  'eil  teagamh  ma  ta,  nach  feud  thusa  'bhi  air  do 
shaoradh,  agus  a  bhi  air  do  shaoradh  a  nis,  dìreach  mar  a 
tha  thu,  anns  an  dearbh  àite  'sam  bheil  thu,  a'  d'  shuidhe 
no  a'  d'  sheasamh,  gun  fheitheamh  gus  am  bi  thu  ni  's 
fearr  no  ni  's  airidh  na  tha  thu  'nis,  agus  cha-n  'eil  ni 
sam  bith  comasach  air  do  bhacadh,  ach  a  mhàin  do 
thoil  fein.  Cha-n  e  do  pheacanna  'bhi  ro  mhòr,  do 
blirigh  gun  glan  fuil  losa  Criosd  o  gach  uile  pheacadh,  ni 
mò  is  e  gu  bheil  tighearnas  aig  a  pheacadh  thairis  ort, 
ionnus  nach  urrainn  thu  sgur  dheth,   do  bhrigh  gur  e 

*  Nach'eil  fhios  agaibh  gur  sibh  teampull  Dhè,  agus  gu  bheil 
Spiorad  Dhè,  'na  chòmhnuidh  annaibh  ?  1  Cor.  iii.  16.  Oir  is 
buiU  sinn  d'a  chorp,  d'a  fheoil,  agus  d'a  chnamhan-san.  Eph.  v. 
30.     '.S  'e  Criosd  ceann  gach  fir.     1  Cor.  xi.  3. 

t  Co  a  sgaras  sinn  o  ghràdh  Chriosd  ?  Rom.  viii,  35.  Oir  tha 
araon  an  tì  a  naomhaicheas,  agus  iadsan  a  naomhaichear,  uile  o 
aon  ;  air  an  aobhar  sin  cha  nàr  leis  bràithrean  a  ghairm  diubh. 
Eabh  ii.  11. 

t  Air  an  aobhar  sin  cha'-n'eil  a  nis  dìteadh  sam  bith  do'n  dream 
sin  a  tha  ann  an  losa  Criosd.     Rom.  viii.  1. 

sin  cor  gacli  neach  mun  tig  e  gii  losa.  Bu  chòir  do 
lionmhoireachd  agus  an-tromaichead  clo  pheacaidh,  agus 
nach  eil  thu  comasach  air  thu  fein  a  shaoradh — bu  choir 
dhoibh  sin  do  ghreasad  gu  dìmadh  ri  Criosd  gun  dàil.  'Se 
so  an  t'aon  ni  a  tha  comasach  air  a  pheacach  a  bhacadh, 
gum  bheil  e  da  dheòin  fein  a'  roghnachadh  buanachadh 
ann  am  peacadh,  agus  giu*  fearr  leis  'bhi  an  cunnart  slaint 
'anama  a  chall,  na  e  fein  a  thoirt  suas  do  Chriosd  a  chum 
a  bhi  air  a  theasairginn  o  chumhachd  a  pheacaidh. 


II. — BEACHDAN  CLl  MU  lOMPACHADH. 

A  RÈIR  nam  beachdan  a  tha  cumanta  mu'n  chreideamh 
chriosdaidh,  tha  an  t'  "Slàinte  Air  Ball"  so  neo-chomas- 
ach.  Tha  e  air  a  shaoilsinn,  gur  ann  a  tha  iompachadh 
air  a  thoirt  air  aghaidh  o  cheum  gu  ceum,  ag  agradh 
ùine  mhòr  agus  buan-mhaireachdainn  dhìirachdach,  mu'n 
'urrainn  Dia  gabhail  ris  a  pheacach,  agus  a'  pheacaidh  a 
mhaitheadh.  Tha  e  air  a  shaoilsinn,  ged  a  ghlanas  fuil 
losa  o  gach  uile  pheacadh,  gidheadh  nach  urrainn  i 
'bhi  air  a  càradh  no  air  a  co-chur  ach  riusan  a  mhàin  a 
ni  aithreachas  treibhdhireach,  agus  a  philleas  o'  n  aing- 
idheachd ;  agus  nach  e  eagal  ifrinn  idir  a  dh'  fheumas  a 
bhi  na  aobhar  do  'n  aithreachas  so,  ach  bròn  diadhaidh 
air  son  an  eas-urraim  a  chuir  iad  air  Dia,  a  tha  caoimhneil 
agus  naomh.  Tha  e  air  a  shaoilsinn  gum  feumar 
èigheach  gu  dùrachdach  agus  gu  maireannach  airson 
tròcair  gu  sin  fhaotaiun,  agus  tha  e  air  a  shaoilsimi  gu 
bheil  cosamhlachd  na  bantraich  liosda,  agus  a  leithid  so 
do  earrannan,  "  Deanaibh  spàh'n  chruaidh  gu  dol  a  stigh 
air  a  gheata  chumhann,"  agus  "  Tha  rioghachd  nèimh  a' 
fulang  ainneirt  agus  luchd  na  h'ainneirt  ga  glacadh  le 

lamhachas  laidir/'*  a  dearbhadli  gum  feum  mòr-dhùrachd, 
agus  oidhearpan  fada  'bhi  ann  a  chum  gum  bi  neach  air 
a  shaoradh.  Nis  ciod  sam  bith  cho  coslach  'sa  dh' 
fhaodas  so  uile  'bhi  'g-amharc,  tha  e  gu  h-uile  na 
mhmeachadh  mearachdach  air  soisgeul  Chriosd,  eadhon 
gun  chumhachd,  gun  cho-fhurtachd  agus  gun  toradh ; 
nach  do  threoraich  riamh,  agus  nach  treoraich  aon 
pheacach  gu  gloir.  Tha  na  beachdan  ud  uile  suidhichte 
air  bunait  mhearachdaich,  do  bhrigh  gum  bheil  iad 
a'  cur  a  pheacaich  far  am  bu  chòir  an  Slànuighear  a 
bhi,  agus  an  Slànuighear  far  am  bu  chòir  do  'n  pheacach 
a  bhi :  cha  'n  iongantach  mar  sin,  ged  'thig  iad  gu  neo-ni, 
Tha  'm  Biobull  a'  foillseachadh  Chriosd  mar  na  sheasamh 
aig  dorus  cridhe  a  pheacaich,  a'  feitheamh,  agus  a'  gabh- 
ail  fadail,  agus  eadlion  a'  cur  impidh  air  a  pheacach  a 
leigeil  a  steach.  'Se  na  tha  feum  air  gum  fosgladh  am 
peacach  an  dorus.  Ach  cha-n  urrainn  daoine  a  ghabhail 
a  stigh  gu  bheil  slàinte  r'a  faotainn  cho  furasda,  agus 
uime  sin,  tha  iad  a'  nochdadh  a  pheacaich,  mar  gum 
biodh  e  na  sheasamh  aig  dorus  cridhe  an  t-SLànuighear, 
a'  bualadh,  agus  a'  feitheamh  gus  am  fosgailear  e.  Oh ! 
cia  eas-urramach  sin  do  Dhia  !  Cia  calg-dhireach 
an  aghaidh  teagasgan  nan  Sgriobtur !  Tha'n  dorus 
sin  cheana  fosgailte,  car  son  a  bhiodh  am  peacach  ga 
bhualadh  1  Tha  'n  Slànuighear  gu  dearbh  'na  sheasamh 
aig  an  dorus  ud  mar  an  ceudna ;  ach  tha  e  'cur  impidh 
air  a  pheacach  gu  dol  a  steach ;  car-son  ma  ta  a  sheasadh 

*  Mata  xi.  12. — 'Se  seadh  na  h'  earrainn  anns  a  cheud  chànaìn,  gun 
robh  daoine  ainneartach,  a'  cur  an  aghaidh,  agus  a  toirt  ionnsuidh- 
ean  garg  air  rioghachd  nèimh,  co  dhin  a  bha  i  air  a'  searmonachadh 
le  Eoin  Baisde,  no  le  ("h-iosd  e  fein.  Tha  an  co-theagasg  (anns  na 
roinn  16-24)  a'  nochdadh  gur  e  so  an  seadh.  Tha  'n  earrann  a  tha 
co-fhreagradh  ann  an  Lucas  xvi.  16,  a'  ciallachadh,  cha-n  e  gun 
robh  gach  duine,  le  dian  strì  a  dol  a  steach  do  rioghachd  nèimh,  ach 
gu'  n  robh  iad  a  deanamh  dian  strì  na  h'aghaidh. 

e  a  muigh,  no  a  chuireadh  e  dàil  aon  mhòmaint 
ann  an  gabhail  a  chiiiridh  gu  dol  a  steach,  agus  a  bhi 
air  a  shaoradh  1  Tha  'm  Biobull  a'  foillseachadh  an 
t-Slànuighear  mar  bhuachaille  'dol  an  dèigh  na  caora 
chaillte,  thairis  air  beanntaibh  an  as-creidimh  agus  ga 
gairm  gu  pilleadh. — Tha  'n  soisgeul  neo-chumhachdach 
so  a  nochdadh  na  caora  chaillte  mar  na  seasamh  aig  dorus 
dùinte  a  chrò,  a'  gairm  air  a  bhuachaille  fosgiadh,  agus  a 
leigeadh  a  steach.  Tha  'm  Biobull  ag  iarraidh  air  a 
pheacach  creidsinn,  agus  gabhail  ris  an  t-slàinte,  a  tha 
gu  saor  air  a  tairgse  dha : — Ach  tha'n  soisgeul  so  a*  cur 
air  ais  na  tairgse,  agus  ag  innseadh  do'n  pheacach  gum 
feum  e  cha-n  e  'mhàin  a  bhi'  'g  uruuigh,  airson  slainte, 
ach  gum  feum  e  buanachadh  ann  a  bhi  'g  'urnuigh,  gun 
chinnte  sam  bith  a  bhi  aige  gun  d  'fhuair  e  i. — Ni  h-eadh 
mo  charaid,  cha  ruig  thu  leas  eadhon  urnuigh  a  dheanamh 
air  a  son ;  feudaidh  tu  a'  faotainn  a  mhain  le  a  creidsinn 
agus  a  gabhafl.  Ma's  e,  am  feadh  a  bha  sinn  fathast 
n'ar  peacaich,  gun  tug  Dia  a  Mhac  a  chum  gum  biomaid 
air  ar  deanamh  rèidh,  tha  an  naimhdeas  uile  'nis  air  ar 
taobh-ne,  cha  'n  'ann  air  a  thaobh-san.  "  Nis  uime  sin,  is 
teachdairean  sinn  air  son  Chriosd,  mar  gu  'n  cuireadh  Dia 
impidh  leinne  :  tha  sinne  a'  guidhe  oirbh  as  uchd  Chriosd, 
Bithibh  rèidh  ri  Dia."  'Se  'm'iarrtas  gu  dearbh,  gu  'm 
biodh  na  h-uile  peacach  a'  cruaidh-ghleachd  ann  an 
urnuigh  airson  slainte ;  ach  cha  b'e  sud  iompachadh,  do 
bhrigh  nach  be  sud  creidimh.  Is  ann  a  mhàin  an  uair 
a  chreideas  am  peacach  ann  an  toil  Dhe  a  chum  a 
thearnaidh,  agus  a  ghablias  e  beatha  shiorruidh  air  a 
tabliairt  dha  gu  saor  ann  an  Criosd,  a  tha  e  'faotainn 
maitheanas  peacaidh.  Is  ann  an  sin  a  mhàin  a  chreideas 
e'n  fhianuis  a  thug  Dia  mu  thimchioll  a'  Mhic  ;  oir  is 
i   so   an   fhianuis,    gun   d'thug    Dia   dhuinn   a   bheatha 

mhaireannacli,  agus  gu  bheil  a'  bheatha  so  'na  Mhac. 
An  ti  aig  am  bheil  am  Mac,  tha  beatha  aige :  an  ti  aig 
nach'eil  Mac  Dhe,  cha-n  'eil  beatha  aige.  I  Eòin  ii.  12. 
Ma  tha  thu  da  rìreadh  toileach  Criosd  a  bhi  agad,  's  e 
na  th'agad  r'a  dheanamh,  gu'n'  innis  thu  sin  dha,  agus 
tha  'n  gnothach  deanta.  Sguir,  uime  sin  de  'n  ghlaodh,  as- 
creidmheach  ud,  niar  gum  b'e  thusa  agus  nach  e  Dia 
a  fhuair  a  mach  do  chunnart ;  agus  mar  gum  b'e  thusa 
a  mhàin,  agus  nach  e  Esan  a  tha  da  rìreadh  durachdach 
mu  shlainte  t'  anama. 

Tha  a  bhi  'cur  urnuigh  an  àite  creidsinn,  cha-n  e  mhàin 
eas-urramach  do  Dhia,  tha  e  mar  an  ceudna  an-iochdmhor 
do'n  pheacach.  Tha  e  'g  ùrnuigh,  agus  a'  feitheamh,  agus 
eadhon  a'  cruaidh-ghleachd  ann  an  ùrnuigh,  a'  feitheamh, 
gus  am  faigh  e  comharra  air  chor-eigin,  gun  do  fhreagair 
Dia  e ;  agus  do  bhrigh  nach'eil  e'  mothachadh  atharrach- 
adh,  tha  e  a'  smuaineachadli  nach'eil  e'n  rìm  Dhe  a 
shaoradh.  Tha  e  a'  sealltainn  a  steach  ann  fein  air  son, 
ni-eigin  air  an  suidhich  e  a  dhòchas,  ach  mar  is  mò 
'sheallas  e  steach,  'sann  is  mo  a  chi  e  a  chuireas  uamhas  air. 

Cha-n  urrainn  an  t'  atharrachadh  ris  am  bheil  sìiil 
aige  teachd  air  gus  an  gabh  e  ri  slainte.  Cha-n  iongantach 
mar  sin  ged  nach  urrainn  e  fhaicinn.  Tha  gràdh, 
aoibhneas,  agus  sith  air  am  faotainn  le  foisneachadh  air 
na  geallaidhean ;  cha-n  urrainn  e  am  faireachdainn 
roimhe  sin. 

Aithreachas. 

AcH    tha  thu  'feoraich,   Xach    feum    mi    aithreachas    a 

ghabhail  mu  'm  faigh  mi  Criosd  ?     Freagradh,  Ma  tha 

thu   'ciallachadh  le    aithreachas,   an  ni  tha'n   Sgriobtur 

a'ciallachadh  leis,*  'se  sin  atharrachadh  inntiim,  an  sin 

*  Tha  am  focal  aitkreachas  anns  a  Ghrèigis  a  ciallachadh  cha-n  e 
atharrachadh  cridhe,  ach  atharrachadh  inntinn. 

tha  mi  ag  ràdh,  "  Feumaidh."  Feumaidh  tu  aithreachas 
a  ghabhail,  oir  'se  sin  a  tha  Dia  ag  iarraidh  ort  a  dhean- 
amh  a  nis.  Ach  ma'se  bròn  diadhaidh  air  son  peacaidh,  a 
tha  thu  'ciallachadh  le  aithreachas,  an  sin  tha  mi  ag  ràdh, 
"Cha-n  fheum."  Cha-n  urrainn  bròn  diadhaidh  airson 
peacaidh  a  bhi  agad,  gus  am  bi  thu  fein  diadhaidh.  'Se 
aon  do  chomharraidhean  an  naduir  nuaidh  gu.  bheil  an 
cridhe  air  atharrachadh ;  agus  'sann  a  mhàin  ann  an 
creidsinn  is  urrainn  sud  'bhi  air  fhaotainn.  'j^is,  ma 
dh'fheumas  tu  an  nadur  nuadh  so  'bhi  agad  mun  d'thig  thu 
gu  Criosd,  cha'-n'eil  feum  air  thu  'theachd  gu  Criosd 
a  chum  fhaotainn.  Agus  ma  dh'  fheitheas  tu  gus  am  bi 
bròn  diadhaidh  air  son  peacaidh  agad,  cha  d'thig  thu  gu 
Criosd  gu  bràth. 

'Se  eagal  ifrinn,  agus  iarrtas  air  son  fois,  an  t'aon  ni  is 
urrainn  thu  fhaireachadh  mun  tig  thu  gu  Criosd :  cha'n 
urrainn  aobhar  ni's  àirde  'bhi  agad,  agus  uime  sin,  cha-neil 
fiughalachd  agad  ann  an  teachd  d'a  ionnsuidh.  Cha-n 
e  gràdh  do  Dhia,  no  eadhon  fìor  fhuath  do  pheacadh,  a 
tha'n  duine  neo-iompaichte  a'  faireachadh.  Faodaidh 
gràin  a  bhi  aige  do  chuid  do  pheacaidhean  a  dh'  ionnsuidh 
nach  'eil  aomadh  aige ;  ach  cha-n  ann  a  chionn  gu  'bheil 
iad  'n  am  peacaidhean  an  aghaidh  Dhe,  agus  eas-urramach 
dha-san ;  agus  a  dh'  easbhuidh  so  cha-n  urrainn  bròn  diadh- 
aidh  a  bhi  ann.  Feumaidh  uime  sin  gur  h-e  fèinealachd 
a  tha  air  do  thaobh-sa,  mar  a  tha  saor  ghràs  agus  caomh- 
alachd  air  taobh  Dhe,  ann  an  thusa  a  thearnadh.  Tha 
fios  aige  nach  'eil  gràdh  agad  dha,  agus  gur  e  aobhar 
t'iomaguin  a  mhàin  dol  as  o  pheanas  do  pheacaidh ;  ach 
gidheadh  tha  e  ga  d'  chuireadh,  agus  a'  tagradli  ri  d' 
dhearbh  fhèin-chuis,  a  chum  do  bhrosnachadh  gu  tighinn. 
"Pillibh,  pillibh,  car  son  a  bhàsaicheas  sibhl"  Tha  fios 
aige  gur  fuathach  leat  e,  agus  uime  sin,  cha-n  urrainn 

e  tagradh  ri  d'  ghràdh  ;  Tha  fìos  aige  gu  bheil  do  chridhe 
truailltej  agus  mar  siii  cha-n  urrainn  e  tagradh  ri  t'fhuath 
do  pheacadh.  'Se  'tha  e'g  iarraidh  gum  biodh  truas  agad 
riut  fein  ;  agus  's  e  do  mhi-chiall  fein  ann  a  bhi'dearmad 
do  bhuannachd  ro-shònraichte  fein,  a  tha'cur  bròn  air-san. 
An  t  'aithreachas  mu'm  bheil  am  Biobull  a'  labhairt,  's  e 
atharrachadh  inntinn  a  th'  anu,  's  cha-n  e  atharrachadh 
cridhe.  Cha-n  e  bròn  diadhaidh  air  son  peacaidh  a  th'ann, 
oir  cha-n  fhairich  sin  ach  leanabh  le  Dia.  'S  e  sin  bròn 
a  dh'  fheumas  a  bhi  'n  dèigh  iompachadh,  ach  nach 
urrainn  a  bhi  roimhe  sin,  oir  'se  sin  aon  de  na  dearbhaidh- 
ean  leis  am  bi  fios  againn  gun  d'fhuair  sinn  maitheanas. 
'S  e  aithreachas  an  "  Cur  mun  cuairt"*  ann  an  eachdraidh 
duine,  'nuair  a  tha  e  'faighinn  a  mach  a  thruaighe,  agus 
a'  piUeadh  gu  Criosd,  niar  an  aon  dòchas  air  son  slàinte. 
Tha  e  mar  so  ag  atharrachadh  'inntinn  :  tha  e'gabhail 
aithreachais,  agus  a  creidsinn  an  t'soisgeil,  cha'n  anii 
air  son  gràdh  's  am  bith  do  Dhia,  no  fuath  do  pheac- 
adh,  ach  a  chionn  nach  urrainn  e  ni's  fearr  a  dheanamh. 
Rinn  am  mac  struidheil  aithreachas  'nuair  a  dh'èirich  e  o 
amar-nam-muc  gu  pilleadh  a  dh'  ionnsaidh  'athai',  ag  ràdh, 
"  Cia  lion  do  luchd-tuarasdail  m'  athar  sa,  aig  a'  bheil  aran 
gu  leòr  agus  r'a  sheachnadh  'nuair  a  ta  mise  'bàsachadh  le 
ocras  V'  'S  e  fior  fhòinealachd  a  bha'n  so,  ach  se  fìor  aith- 
reachas  a  bh'  ann  gidheadh  :  ach  a  thaobh  bròn  'sam  bith 
air  son  a  pheacanna,  no  naire  air  soii  mar  a  bhuin  e  r'a 
athair,  cha  d'  fhairich  e  iad  riamh,  gus  an  d'fhuair  e  pòg  a 
mhaitheanais,  agus  gus  an  robh  e  air  ath-aiseag  gu  àite  mic. 
Ach  nach  'eil  e  air  a  ràdh,  "  Deanaibh  spàirn  chruaidh 
gu  dol  a  steach  air  a  gheata  chumhann^"  Lucas  xiii.  24. 
Tha ;  ach  ged  a  tha'n  geata  cumhann,  tha  e  fosgailte,  's 
cha'n  ann  dùinte;  agus  cha'n  ann  ri  fear  gleidhidh  a 
*  Pilleadh. 


BEACHDAN  CLÌ  MU  lOMPACHADH.  15 

glieata  'tha'n  spàirn,  acli  ri  d'  dhrocli  cridhe  as-creid- 
mheach  fèin,  a  tha  a'  gleachd  gii  cruaidh  gu  d'  bhacadh 
o  dhol  a  steach.  Tha'n  dorus  cumhann,  ach  tha  e  far- 
suing  gu  leòr  gus  am  peacach  a  leigeadh  a  stigh,  mur  feuch 
e  ri'chuid  iodhalan  a  thoirt  a  stigh  maille  ris.  Bhiodh 
e  deonach  co-chordadh  a  dheanamh,  gu'n  sguireadh  e  do 
aon  pheacadh  an  toiseach,  agus  a  rithist  do  pheacadh  eile  ; 
ach  gus  am  bi  e  toileach  dealachadh  r'a  uile  pheacaidh- 
ean,  cha'n  urrainn  e  dol  a  steach.  Ma  dh'  fhaoidte  gur 
e'fhèin-fhìreantachd  an  dearbh  ni  mu  dheireadh  ris  am 
bheil  e  toileach  dealachadh.  Bhiodh  e  deonach  dol 
a  stigh  le  luideig  air  chor-eigin  dhe  'chuid  fein  a  chum 
a  chòmhdach,  ach  tha  sin  do-dheanta  :  cha'n  iongantach, 
mar  sin,  ged'  tha  geata  cumhann  air  a  ràdh  ris,  oir  tha 
e  ro-chumhann,  eadhon  air  son  sud  fein.  Agus,  gidh- 
eadh,  co  luath  'sa  dh'  aontaicheas  e  dol  a  steach  falamh, 
agus  rùisgte,  gun  teasairginn  agus  sgriosta,  ag  earbsa  an 
iomlain  ri  Criosd,  tha  e  air  ball  a  dol  a  steach,  agus  sin  gle 
fhurasda.  Ann  an  aon  seadh,  faodar  dol  air  aghaidh 
a  chuid  'sa  chuid  a  ràdh  ri  so,  ach  cha-n'eil  e  dad  ni's 
fearr  air  son  sin ;  bhiodh  striochdadh  air  ball  agus  gun 
chumha  ni  bu  taitniche,  agus  a'cuir  tuille  urraim  air  Dia. 
Ach  os-barr,  cha'n  e  iompachadh  a  chuid  'sa  chuid  a 
th'ann,  do  bhrìgh  gu  bheil  an  dol  a  steach,  'na  ghniomh 
deanta  air  ball,  ni  'tha  ga  dheanamh  eu-comasach  do  neach 
sam  bith  a  bhi  araon  a  stigh  agus  a  niuigh  aig  an  aon  àm. 
Ach  nach'eil  e  air  a  ràdh,  "  larraidh  mòran  dol  a  steacli 
agus  cha'n  urrainn  iad  1 "  Tha ;  ach  se  sin,  'nuair  a 
dh'èireas  fear  an  tighe,  agus  a  dhuineas  e'n  dorus ;  agus 
tha  e  air  innse  dhuinn,  an  sin,  gu'm  bi  spàirn  gu'n  fheum. 
Ann  an  cùis  slàinte,  's  e  gairm  Dhe  do'n  pheacach  a  tha 
'deanamh  dorus  fosgailte  ged  'tha  e  cumhann  :  ach  'n  uair 
a  tha  aig  a  pheacach  ri  èigheach  ri  Dia  an  sin  tha  'n  dorus 

dùinte,  agiis  tha  e  tuilleadh  's  anmoch.  "  A  chionn  gun 
do  ghlaodh  mise,  ach  gun  do  dhiult  sibhse ;  shin  mi  mach 
mo  làmh,  ach  cha  'd  'thug  duine  sam  bith  fainear ;  ni  mise 
mar  an  ceudna  gàire  ri'r  sgrios  ;  ni  mi  fanoid  'n  uair  a  thig 
bhur  n-eagal ;  'n  uair  a  thig  bhur  n-eagal  mar  fhàsach- 
adh,  agus  bhur  leir-sgrios  mar  chuairt-ghaoth ;  'n  uair  a  thig 
teinn  agus  cràdh-cridhe  oirbh.  An  sin  gairmidh  iad  ormsa ; 
ach  cha  fhreagair  mi ;  iarraidh  iad  mi  gu  moch  ach  cha-n 
fhaigh  iad  mi — Gnath.  i.  24. 

Ach  nach  'eil  e  air  iarraidh  oirn  bualadh,  agus  gum 
fosgailear  dhuinn'?  Agus,  nach'eil  na  cosamhlachdan 
mu'n  bhantraich  liosda,  agus  mu'n  charaid  a  bha  'giarraidh 
trì  builinnean  againn,  a  thuiUeadh  air  earrannan  eile  a' 
nochdadh  ge'd  nach  robh  'ùrnuigh  air  a  freagradh  an 
toiseach,  gum  bi  gu  cinnteach  mu  dheireadh  ì 

Tha ;  ach  's  ann  'tha  na  geallanna  sin  uile  do  chlann 
Dhè  ann  an  losa  Criosd;  agus  's  e  mhàin  an  t'aobhar 
airson  nach  'eil  e  'tabhairt  dhoibh  air  ball  an  ni  'tha  iad 
ag  iarraidh,  gur  e  fein  an  Athair  neamhaidh,  d'am  fearr 
is  aithne  ciod,  agus  cuin,  a  bheir  e  dhoibh  a  thiodhlacan 
gràis.  Tha  iomadh  deuchainn,  agus  trioblaidean  aig 
clann  Dhè  'san  t-saoghal  so ;  agus  tha  e  ga'n  cuireadh  a 
chum  an  uireasbhuidhean  agus  am  bròin  uile  'thoirt  d'a 
ionnsuidh ;  ach  cha  bhiodh  e  aon  chuid  a  chuni  am  maith- 
san,  no  chum  a  ghloir-san,  gum  biodh  na  deuchainnean  ud 
air  an  toirt  air  falbh  air  ball  'nuair  a  dh'iarradh  iadsan 
sin.  Fathast,  gidheadh,  tha  e'g  iarraidh  orra  buanachadh 
ann  an  ùrnuigh,  a'  tabhairt  dearbh-chinnte  dhoibh  air  a 
ghràdh  athaireil,  eadhon  an  uair  nach'eil  e  toirt  freag- 
radh ;  agus  a'gealltainn,  'nuair  a  thig  an  t-àm  freagarrach, 
gu'n  dean  e  dioghaltas  air  son  a  mhuinntir  thaghta  fein 
gu  luath.  'N  uair  a  chreideas  duine  ann  an  Criosd,  tha 
e'faotainn  na'n  "  uile  nithibh,"  ann  an  còir,  oir,  "  is  leis- 

san  na  h'uile  nithibli;"  ach  cha  bhiodh  e  maith  dha 
seilbh  f haotainn  air  ball  air  an  iomlan ;  tha  e  na  oighre ; 
ach  aig  an  àm  so  tha  e  fo  aois ;  agus  bheir  Criosd,  neach 
is  e'Oide-ionnsaich  agus  a  riaghlair,  agus  air  am  bheil  e 
air  àithneadh  dha  na  h'uile  ni  iarraidh,  dha  sin  a  tha  gu 
maith,  agus  saoraidh  se  e  o  gach  cruaidh-chàs  aig  an  àm 
fhreagarrach.  Cha'n  e  àrd-uachdaranachd,  ach  gràdh  is 
mò  'thà  'bacadh  Dhè  o  dhioghaltas  a  dheanamh  air  son  a 
dhaoine  taghta  fèin  'nuair  a  dh'èigheas  iad  ris. 

Ach  is  mearachd  millteach  a  bhi  saoilsinn,  gu  bheil 
sin  a  tha  na  shochair  do'n  chreidmheach,  mar  an  ceudna 
na  chall  do'n  pheacach.  Cha'n  urrainn  e  idir  a  bhi  gu 
maith  dhasan  buanachadh  fo  fheirg  agus  fo  mhallachd 
Dliè,  'na  namhaid  do  Dhia,  agus  'na  thràill  do'n  pheacadh 
car  aon  mhòmaint.  N'am  biodh  Dia  da  rìreadh  a' 
gealltainn  slainte  dhoibh-san  a  bhiodh  ag  ùrnuigh,  an  àite 
dhoibh-san  a  chreideas,  bhiodh  ceud  ghlaodh  an  as-creid- 
mhich  air  a  fhreagradh,  oir  cha'n  urrainn  gràdh  a  bhi  ann 
an  cumail  trocair  air  ais. 

Ach,  a  rithist,  nach  do  ghlaodh  an  cìs-mhaor  airson 
trocair,  agus  nach'eil  e  air  a  chumail  suas  ruinne  mar 
eisimpleir  1  Tha ;  ach  b'e'ghlaodh-san,  glaodh  a  chreidimh, 
a'gabhail  na  rèite,  mar  tre  iobairt-rèitich  air  son  a  pheac- 
aidhean."*  Uime  sin,  cha  robh  feum  aige  air  feitheamh 
ri  maitheanas,  chaidh  e  sios  d'a'thigh  air  fhìreanachadh, 
anns  an  dearbh  ghniomh,  a  bhi  'creidsinn. 

*  Tha'm  focal  "  Bi  tròcaireach  "  anns  a  Ghrèigis  a'  ciallachadh 
trocair  air  sgàth  iobairt-reitich,  agus  cha-n  e  'm  focal  a  tha  gu 
coitchionn  air  eadar-theangachadh,  ^'  trocaireach,"  Cha'n  e  peacach 
a  ghairm  an  cìs-mhaor  dhe  fein,  ach  ''am  peacach.^' 


18  SLÀINTE    AIR    BALL. 

III. — AM    BÀTA-TEASAIRGINN,t    AGUS    CREIDIMH. 

CiOD,  uime  sìn,  a  ni  mi,  gu'bhi  air  mo  thearnadh  ì 
Freagradh — "Creid  anns  an  Tighearn'  losa  Criosd,  agus 
teàrnar  thu.     Gniomh.  xvi,  31. 

Ach  tha  thu  'freagradh.  "  Blia  mi  'ghnàth  a  creidsinn, 
agus  fathast  cha-n'eil  mi  air  mo  thearnadh.  Is  aithne 
dhomh  teagasgan  a  chreidimh  Chriosduidh,  agus  cha-n'eil 
teagamh  agam'nam  fìrinn ;  ach  cosmhuil  ris  na  diabhuil, 
tha  mi  a  mhàin  a'  creidsinn,  agus  a'  criothnachadh."  Tha 
thus'  ag  ràdh  creidsinn  ri  sud,  ach  cha'n  e  sud  creidsinn  ; 
oir  co  fhad's'  nach  aontaich  do  chridhe,  cha-n  e  creidimh 
a  th'ann  ach  barail  a  mhàin.  An  creidimh  a  shaoras  sinn, 
'so  creidimh  a  chridhe  'th'ann,  co  maith  ri  sin  anns  a 
cheann ;  oir  tha  Pòl  ag  ràdh,  Rom.  x.  10,  " 'Sann  leis 
a  chridhe  'chreideas  duine  chum  fìreantachd."  Tha  thu 
'creidsinn  gu  bheil  Criosd  air  a  thairgse  dhuit  anns  an 
t'soisgeul,  ach  mur  gabh  do  chridhe  ris,  agus  mur  bi 
earbsa  agad  ann,  cha-n'eil  thu  'creidsinn  anns  an  Tighearn' 
losa  Criosd,  agus,  uime  sin,  cha-n  urrainn  thu  'bhi  air  do 
thearnadh.  Feumaidh  tu  cha-n  e'mhàin  an  teagasg  a 
chreidsinn,  oir  cha'-n'eil  an  sin  ach  beachd  a  mhàin ; 
feumaidh  tu  creidsinn  ann  an  Criosd  e  fein,  agus  an  sin 
earbaidh  tu  ris  mar  phearsa.  Soilleiricheam  so  le  cos- 
amhlachd  : — 

N'am  biodh  tu  ann  an  luing,  a  bhuail  air  sgeir,  agus  a 
bha  gu  luath  a  lionadh  le  uisge,  agus  gu'n  d'thainig  mise 
le  bàta,  agus  gun  d'innis  mi  dhuit  gu'n  robh  an  long  a  dol 
fodha,  agus  gu'm  feum  i  dol  sios  gu  luath;  ach  n'am 
fàgadh  tu'n  long,  agus  tighinn  do'n  bhàta,  gu'n  deanainn 
do  thearnadh  gu  cinnteach ;  bhiodh  so  cosmhuil  ri  teachd- 
aireachd  an  t'soisgeil,  na  naigheachd  mhaith  dhoibh-san 
*  The  Life  Boat. 

a  bhiodli  a  dol  a  dhìth  ;  agus  dh'fhaodta'radh  nan  creideadh 
tu  mise,  gu'ni  biodh  tu  air  do  shàbhaladh. 

Ach  nan  abradh  tu,  'Ni  h-eadh !  cha'-n'eil  mi'creidsinn 
gu  bheil  ciiisean  cho  olc  's  a  tha  thu  'g  ràdh  :  oir  ged  a 
dh'  fhaodadh  toU  a  bhi  air  an  luing,  cha-n'eil  e  cho  ro 
mhòr,  is  nach  faodar  le  oibreachadh  leis  na  pioban- 
taosgaidh  *  a  toirt  'gu  tìr :  agus  nam  b'urrainn  thu  thu 
fein  a  shàbhaladh  le  oibreachadh  leis  na  taosgairean, 
dh'  fhaodadh  e  'bhi  air  a  ràdh,  gum  be  sin  tearnadh  le 
t'oibribh  f èin ;  'Nuair  an  àite  sin,  nan  sguireadh  tu  dhe 
d'  oidhirpean  fein  a  chum  an  long  a  shàbhaladh,  agus  leum 
air  ball  do'n  bhàta-theasairginn,  dh  'fhaod-te  tearnadh  tre 
chreidimh  a  ràdh  ri  sin. 

Ach  nan  abradh  tu,  "  Tha  mi  'creidsinn  gach  ni  'tha 
thu  'g  ràdh ;  tha  fìos  agam  gu'm  feum  an  long  dol  sios, 
agus  gu  bheil  e  do-dheanta  a'  cumail  an  uachdar  le 
taosgadh ;  f  Tha  fìos  agam  ma  dh'  fhanas  mi  innte  gun 
caillear  mi ;  ach,  ma  theid  mi  do  'n  bhàta  gun  tearnar  mi : 
ach  tha  m'  imrich  uile  air  bòrd,  agus  cha  'n  urrainn  mi 
m'inntinn  a  dheanamh  suas  gu  dealachadh  rithe.  Tha 
fhios  agam  gu  bheil  sin  amaideach,  ach  air  chor-eigin  cha 
'n  urrainn  mi  'leasachadh.  Uime  sin,  fanaidh  mi  'san 
luing  cho  fad'  's  is  urrainn  mi ;  ach  rìmaich  mi  gu 
seasmhach  gu'n  leum  mi  do  'n  bhàta-teasairginn  uair-eigin 
mu  'n  tèid  an  long  sios."  Ciod  an  seorsa  creidimh  a 
theireadh  tu  ri  sudl  Tha  'n  t-abstol  Seumas  (ii.  17),  ag 
ràdh  creidimh  marbh  ris,  a  chionn  gur  creidimh  gun 
oibribh  e,  air  nach  bi  toradh  cleachdail.  Ma  's  e  'm  fior- 
chreidimh  a  th  'agad  's  nach  e  beachd  a  mhàin,  bithidh 
do  chreidimh  gniomhach,  ach  mur  bi,  bidh'  aobhar  air 
teagamh  a  chur,  eadhon  ann  an  treibhdhireas  do  bheachd. 
Tha  thu  'faicinn,  mar  sin,  cia  cho  simplidh  's  a  tha  an 
*  Pumps.  +  PumpiBg. 

ni  so,  a  bhi  creidsinn.  Tlia  tliu  ann  an  luing  a  tha  'dol 
fodha,  a  dh'fheumas  luath  no  mall  dol  sios,  ga  'd  thoirt-sa 
leatha  gu  sgrios  siorruidh  ;  ach  's  e  losa  Criosd  am  Bàta- 
teasairginn  a  chuir  an  t-Athair  do'n  t-saoghal  a  chum  do 
thearnadh.  Tha  e  'tighinn  agus  ag  iarraidh  t'  aire,  ag 
innse  do  chunnart  dhuit,  agus  a'  cur  impidh  ort  teachd 
d'a  ionnsuidh,  gu  bhi  air  do  thearnadh.  'Se  na  th  'agad 
ra  dheanamh,  aontachadh  ris  a  chuireadh,  agus  a  ghabhail, 
agus  aig  an  dearbh  àm  's  an  dean  thu  sin,  tha  thu 
tearuinte.  Cha-n'eil  suim  ann,  ciod  e  cho  mòr  's  a  dh' 
fhaodadh  do  pheacaidh  a  bhi,  tha  esan  araon  comasach 
agus  toileach  do  ghabhail  mar  a  tha  thu.  Cha  d'  thubhairt 
e  riamh  ri  aon  sam  bith,  "  Tha  do  pheacaidh  tuiUe  's 
trom  air  mo  shon."  Cha-n'eil  mi  comasach  eallach  co 
mòr  a  ghiulan ;  Cha-n'eil  mo  bhàta  laidir,  no  mòr  gu  leòr 
gu  d'  ghiulan ;  na'n  robh  thu  ni  's  kigha  ad  pheacach,  dh' 
fhaodainn  do  ghabhail,  ach  tha  do  pheacaidhean  tuilleadh 
's  mòr  air  mo  shon  gu'n  giulan ;  feumaidh  mi,  uime  sin, 
t-fhàgail  gu  dol  a  dhlth."  Ni  h-eadh ;  ged  bhiodh  do 
pheacanna  deich-fìllte  ni  's  mò  na  tha  iad,  tha  e  comasach 
gus  a  chuid  as  fhaid'  a  mach  na  h'uile  'thig  a  dh  'ionnsaidh 
Dhe  trìd-san  a  theàrnadh.     Eabh.  vii.  25. 

Thoir  fainear,  mar  an  ceudna,  gu  bheil  do  shlainte  'n 
crochadh  a  nis  air  t'aonta  fein,  agus  cha-n'  ann  air  aonta 
Dhè.  Dh'aontaich  esan  cheana ;  no  mar  is  fearr  a 
dh'fhaodar  a  'ràdh,  dh'ullaich  e  'n  t'iomlan  a  tha  feumail 
airson  do  slilàinte,  agus  tha  sin  tuilleadh  agus  aontachadh ; 
tha  e  eadhon  a'  cur  impidh  ort,  thu  fein  a  chur  na 
làmhaibh-san,  agus  leigeadh  leis  do  thearnadh.  Tha  e 
gu  h'uile  'n  crochadh  riut  fein,  co  aca  bhios  tù  air  do 
thearnadh  no  nach  bi.  Ma  tha  thusa  toileach  tha  Dia 
moran  ni's  toiliche,  agus  uime  sin  faodaidh  tu  'bhi  air  do 
thearnadh   a   nis.      Cha  bhuin   e   dhuitse    seasamh    ag 

èiglieach  ris,  agus  a  bhi  'ciir  impidh  air  gu  do  thearnadh. 
Thug  e'm  bàta-teasairgimi  cho  dliith,  's  gur  e  aon  cheum 
na  tha  feumail  a  chum  do  thearuinteachd  a  dheanamh 
cinnteach.  "ISJ'a  h-abair  ann  ad  chridhe,  co  'theid  suas 
do  neamh  ?  sin  r'a  ràdh  a  thoirt  Chriosd  a  nuas :  E'o 
co  a-  thèid  sios  do  'n  doimhne?  sin  r'a  ràdh,  a  thoirt 
Chriosd  air  ais  a  rìs  o  na  mairbh.  Tha  'm  focal  am 
fagus  duit,  ann  ad  bheul,  agus  ann  ad  chridhe ;  se 
sin  focal  a  chreidimh,  a  tha  sinne  a'  searmonachadh ; 
ma  dh'  aidicheas  tu  le  'd  bheul  an  Tighearn'  losa,  agus 
ma  chreideas  tu  ann  ad  chridhe,  gu  'n  do  thog  Dia  o 
na  mairbh  e,  saorar  thu.  Oir  is  ann  leis  a  chridhe  a 
chreidear  a  chum  fireantachd,  agus  leis  a'  bheul  a  dh'- 
aidichear  a  chum  slainte.  Oir  tha  an  Sgriobtur  ag  ràdh, 
Ge  b'e  neach  a  chreideas  ann-san,  cha  naraichear  e." 
Eom.  X.  6-11.  Feumaidh  tu  mar  an  ceudna  'thoirt 
fainear,  gu  bheil  an  t-slainte  so  'nuair  a  gheibh  thu  i, 
iomlan  agus  air  ball.  Tha  thu  'n  dara  cuid  anns  a  bhàta- 
teasairginn,  no  cha-n'eil.  Ma  tha  thu  anns  a  bhàta  ud, 
tha  thu  air  do  thearnadh,  ach  mur  'eil  thu  anns  a  bhàta 
tha  thu  fathast  caillte.  Faodaidh  gu'n  robh  thu  fada  a' 
cuir  an  aghaidh  a  chuiridh,  agus  gun  robh  e  fada  mu  'n 
robh  dearbh  bheachd  agad,  nach  robh  da  rireadh  rathad 
eile  ann  gu  dol  as ;  ach  's  ann  s'an  dearbh  àm  a  tha  thusa 
'gabhail  ris  a  chuireadh  le  d'  uile  chridhe,  a  tha  thu  air  do 
theamadh  da  rireadh.  Tha  thu,  an  sin,  mar  gu'm  b'ann  a' 
cur  do  choise  anns  a  bhàta-theasairginn,  agus  's  ann  aig  an 
dearbh  mhòmaint  sin  a  tha  thu  'dol  thairis  o  bhàs  gu  beatha. 
Faodaidh,  an  cosamhlachd  so  mar  an  ceudna,  a  shoill- 
eireachadli  cho  feumail  'sa  tha  creidimh,  agus  an  dòigh 
's  am  bheil  e  'deanamh  do  shlainte  cinnteach.  Cha-n'eil 
airidheachd  aige  ann  fèin,  ach  tha  e  ga  d'thearnadh  do 
bhrigh   gu  'bheil  e  ga  d'aonadli  ri   Criosd.      Am  feadh 

nach  eil  tliu  anns  a  bhàta  iid,  cha  dean  i  feum  dhuit,  a 
chionn  nach  eil  i  a'  giulan  do  chudthrom.  Cha-n  e  do 
ghnothuch-sa  cia  nieud  a  chosd  i,  no  cia  cho  sàbhailte 
agus  cho  làidir  's  a  dh'fhaodas  i  'bhi ;  ach  anns  a  cheart 
mhòmaint  's  an  deachaidh  tu  air  bord  innte,  tha  thu  air 
do  mheas  co-ionann  rithe ;  tha  na  h'uile  bord,  -agus 
tarann,  agus  cord  innte  air  do  shon-sa ;  's  e  a'  tearuint- 
eachd-sa  do  thearuinteachd-sa,  agus  is  leat  a  neart  mar 
an  ceudna.  Ma  theid  ise  dhith,  theid  thusa  'dhìth  maiUe 
rithe ;  ach  am  feadh  's  a  tha  i  'n  uachdar,  tha  thusa 
sabhàilte.  C'aite  's  am  bith  an  teid  i,  tha  i  ga  d'- 
ghiulan  innte,  agus  maille  rithe,  agus  'n  uair  a  thig  i  gu 
tìr,  bheir  i  thusa  gu  tearuinte  an  sin.  Agus  mar  sin 
tha  am  peacach  agus  Criosd  ;  am  feadh  nach  'eil  sinn 
a'  creidsinn,  cha'-neil  comh-pairt  againn  'na  fhuil. 
Bhàsaich  esan,  ach  cha  do  bhàsaich  sinne  maille  ris ; 
agus  dh'èirich  esan,  ach  cha  robh  comh-pairt  againne  'na 
aiseirigh  ;  ach  anns  an  dearbh  àm  's  an  tilg  sinn  sinn 
fein  'na  ghàirdeanan  a  tha  fosgailte,  farsuing  a  chum  ar' 
gabhail,  tha  sinn  anns  a  mhòmaint  sin,  air  ar  deanamh, 
dearbh-ionann  ris.  'Xuair  a  bhàsaicli  esan,  bhàsaich  sinne 
maiUe  ris ;  n'  uair  a  dh'èirich  esan,  dh'èirich  sinne 
maille  ris  gu  nuadhachd  beatha.*''  'jS^uair  'bha  ceartas 
Dhè  riaraichte  leis-san,  bha  e  mar  an  ceudna  riaraichte 
leinne ;    agus   'n   uair  a  bha  mor-thaitneas  aige   annsan. 


*  Air  an  aobhtar  sin  dh'-adhlaiceadh  sinn  maille  ris  tre'n 
bhaisteadh  chiiin  bàis ;  ionniis  mar  a  thogadh  Criosd  suas  o  na 
marbhaibh  le  glòir  an  Athar,  mar  sin  gun  gluaisemaid-ne  mar  an 
ceudna  ann  an  coslas  aiseirigh-san. — Eom.  vi.  4. 

Agus  tha  sibhse  coimhlionta  annsan,  neach  a  's  e  eeann  gach 
uile  uachdaranachd,  agus  chumhachd ;  anns  am  bheil  sibh  mar  an 
ceudna  air  bhur  timchioll-ghearradh  leis  an  timchioU  ghearradh 
nach  d'rinneadh  le  làmhaibh,  ann  an  cur  dhibh  cuirp  pheacanna  na 
feòla,  le  timchioll-ghearradh  Chriosd  ;  air  dhuibh  bhi  adhlaicte 
maille  ris  ann  am  baisteadh. — Coloss.  ii.  10,  11,  12. 

bha  sinne  mòr-thaitneach  leis  mar  an  ceudna.  B'e  a 
bhaisteadh-san  ar  baisteadh-ne,  b'e  imihlachd-san  ar 
n-iimhlachd-ne,  b'e  'bhàs-san  ar  bàs-ne,  do  bhrìgh  gur  ann 
air  ar  son-ne  'bha  na  rinn  's  na  dh'  fhuiling  e.  Uime  sin, 
co  fad  's  a  bhios  Criosd  beò,  feumaidh  gu'm  bi  sinne  beo 
ann-san,  oir  cha'  n  urrainn  aon  d  'a  bhuill-san  dol  a  dhith ; 
agus  'n  uair  a  tha  esan  a'  rioghachadh,  rioghaichidh 
sinne  mar  an  ceudna  maille  ris  ann  an  dòir. 


IV — AN    AIRC    AGUS    AN    DILE. 

Innseam  dhuit  a  rithist  sgeul  na  h'  Airc'  agus  na  Dlle. 
Dhìt  Dia  an  saoghal  uile  gu  bàs,  agus  an  deigh  ceud  agus 
fichead  bliadhna  bha  tuil  gu  tighinn,  a  chum  an  sguabadh 
air  falbh  uile.  Bha  ISToah  na  dhuine  ionraic,  agus  a 
chum  a  thearnadh  dh'àithn  Dia  dha  àirc  a  thogail  a 
shiubhladh  air  na  h'  uisgeachan  a'  giulan  na  bhitheadh 
innte  do'n  t'saoghal  nuadh,  an  deigh  do'n  tuil  dol  seachad, 
agus  an  seann  saoghal  a  bhi  air  a  bhàthadh.  'K  uair  a 
bha  'n  àirc  air  a  deanamh,  agus  gach  ni  uUamh,  bha  i  'n 
sin  'n  a  samhladh  air  Criosd,  mar  a  tha  e  'nis  air  a  thairgse 
anns  an  t'soisgeul ;  agus  'n  uair  a  bha  mic  agus  nigheanan 
Noah  air  an  cuireadh  gu  dol  do'n  àirc,  's  e  na  bh'aca  r'a 
dheanamh  dol  a  steach  air  an  dorus  fhosgailte,  agus  air 
ball  bha  iad  sàbhailte.  'N  uair  a  thòisich  an  t-uisge  air 
sileadh  agus  an  fhairge  air  èiridh,  bha  truas  aca-san  aig 
an  robh  an  tighean  shuas  air  na  beanntaibh  riu-san  a  bha 
a  chomhnuidh  anns  na  glinn  ;  ach  bu  choma  dhoibh 
co-dhiù  a  bha  iad  a  chomhnuidh  gu  h'àrd  no  gu  h'iosal, 
mur  fàgadh  iad  an  tighean,  agus  gun  rachadh  iad  a  steach 
do  'n  àirc,  bhiodh  iad  gu  cinnteach  air  an  call.  Tha  so 
na  fhior-dhealbh  air  slainte  tre  Chriosd.  Cha  'n  i  a 
cheist,  cia  cho  niaith  's  a  tha  thu?  no  cia  cho  olc  's  a 

tha  thu]  acli  a  mhàm,  ani  bheil  thu  ann  an  Criosd  ? 
Faodaidh  gu'  bheil  thu  'n  a  d'  dhuine  'tha  gle  mheasail 
agus  beusach,  a'  coimhlionadh  uile  dhleasdanais  na  beatha 
so,  agus  'n  a  d'  eisinipleir  do  gach  neach  timchioll  ort. 
Faodaidh  daoine  'bhi  saoilsinn,  gu  bheil,  air  a  chuid 
is  lugha,  thusa  tearuinte,  agus  mur  'eil  thusa  air  do 
thearnadh,  gur  beag  dòchais  a  dh'fhaodar  altrum  mu 
neach  sam  bith.  Tlia  sin  uile  'na  mhearachd,  oir  mur 
teich  thu  gu  Criosd,  air  falbh  o  'd  fhein-fhìreantachd, 
gu  t'earbsa  'chur  'na  fhireantachd-san  a  mhàin,  cha  bhi 
thu  ni's  fearr  na  luchd-dìithcha  E"oah,  a  bha  'chòmhnuidh 
fada  suas  am  measg  nam  beanntaibh,  agus  aig  nach  robh 
do  chofhurtachd,  ach  a  mhàin  gu'n  do  bhàthadh  muinntir 
eile  air  thoiseach  orra.  Dh'èirich  an  tuil  os-cionn  nan 
cnoc  a  b'àirde,  agus,  uime  sin,  dh'fheumadh  iadsan  nach 
robh  anns  an  àirc  dol  a  dhith ;  agus  mar  sin  tha  ceartas 
Dhè,  ag  èiridh  os-cionn  na  fireantachd  as  àirde  'tha  aig 
duine ;  agus  is  an-aoihhinn  dhasan  a  dh'earbas  'na  fhir- 
eantachd  fein. 


V.  —  GABHAIL    RI    CRIOSD. 

AiR  dhomh  mar  so  oidhirp  a  dheanamh  tairgse  shaor  do 
mhaitheanas,  agus  do  shlainte  tre  losa  Criosd  a  shoilleir- 
eachadh,  agus  a  dhearbhadh  dhuit  o'n  Sgriobtuir,  tha  mi 
a  nis  a'  gairm  ort  thu  a  thighinn  gu  co-dhìmadh  mu'n 
ghnothuch  so  is  cudthromaiche  na  na  h'uile  gnothucli. 
Faodaidh  gu  bheil  do  staid  shiorruidh  an  crochadh  air  do 
shònruchadh  a  nis,  agus  gum  bi  thu  a'  sealltainn  air  ais 
fad  linntibh  neo-chriochnach  na  siorruidheachd,  an  dara 
cuid,  ann  an  neamh,  no  ann  an  ifrinn,  air  an  latha  so, 
no  an  dearbh  uair  so,  'nuair  a  tha  thu  'deanamh  do 
roghainn  shòlaimte. 

Nochd  mi  dhuit,  gum  faod  thu  maitheanas  fhaotainn  a' 
d'uile  pheacanna,  agus  do  shhainte  shiorruidh  a  dheanamh 
cinnteach  a  nis.  Nochd  mi,  nach  ruig  do  chaithe-beatha 
's  an  àni  a  chaidh  seachad,  no  do  thruailhdheachd  's  an  àm 
a  ta  'làthair,  a  leas  a  bhi  na  bhacadh,  agus  an  àite  do  neo- 
chomas  sgur  do  pheacadh,  a  bhi  na  aobhar  air  son  nach 
gabhadh  tu  ri  Criosd  air  ball,  gur  e  so  an  dearbh  aobhar 
air  cho  tur  feumail  's  a  tha  e  gu'n  gabhadh  tu  ris.  Nochd 
mi,  nach  eil  ni  'sam  bith  air  iarraidh  ort,  nach  eil  gu 
h'uile  'n  ad  chumhachd  fein  aig  a  mhòmaint  so,  a  mhàin 
ma  tha'n  toil  agad ;  agus  uime  sin,  tha  a  cheist,  co  dhiu  a 
bhitheas  tu  air  do  shaoradh,  no  a  bhios  tu  air  do  chall,  an 
crochadh  aig  an  dearbh  mhòmaint  so,  air  do  roghainn 
shuidhichte  f ein.  Tha  mi  uime  sin,  gu  sòlaimte  a'  cur  na 
ceiste  riut,  agus  mar  a  fhreagras  tu  do  Dhia  aig  latha  mòr 
a  bhreitheanais,  tha  mi  'g  iarraidh  ort  gum  freagair  thu  i ; 
"  Am  bheil  thu  toileach  Criosd  a  ghabhail  mar  d'Fhear- 
saoraidh,.  agus  thu  fein  a  thoirt  suas  dha,  gu  bhi  gu 
h-iomlan  leis-san  ? "  Cha-n'eil  mi  ag  ràdh  riut,  An  geall 
thu  sgur  dhe  t'uile  pheacaidhean  1  oir  fathast  cha-n'eil 
cumhachd  agad  gu  sin  a  dlieanamh ;  Ach  tha  mi  a  f  eòraich 
— "  Am  bheil  thu  toileach  gach  peacadh  a  threigsinn,  ma 
bheir  Criosd  dhuit  an  cumhachd  a  chum  sin  a  dheanamhl" 

Ma  tha  thu  ag  ràdh,  "  Cha-n'eil — cha-n'eil  mi  deonach 
gach  peacadh  a  threigsinn,  no  mi  fein  a  striochdadh  gu 
h-iomlan  do  Chriosd  :  tha  aon  i^liexicadh  co-dhiu  nach  'eil 
mi  toileach  a  thrèigsinn,  mar  sin,  cha-n'eil  da  rireadh 
iarrtas  agam  a  bhi  air  mo  shaoradh  o  a  chumhachd."  An 
sin  nio  charaid,  tha  sinn  a'  dealachadh  an  so.  Cha-n'eil 
soisgeul  agam  air  do  shon ;  cha  b'urrainn  Dia  fein  do 
shaoradh,  cho  fada  agus  is  e  sin  do  cho-dhùnadh,  mur 
sguireadh  e  do  'bhi  'na  Dhia  naomh.  'S  e  roghainn 
uamhasach  a  rinn  thu,  ach  is  roghainn  shuidhicht'  i ; 

agus  air  dhi  'bhi  air  a  deanamh  mar  giim  b'eadh,  fa 
chomhair  dearbh  fhiiil  an  Tighearn'  losa,  faodar  a  ràdh 
mu  d'  thimchioll  —  ^'Dhlùth  cheangail  se  e  fèin  'r  a 
iodhalaibh,  leig  leis."  Ach  ma  tha  thu  ag  ràdh,  "  Tha — 
tha  mi  toileach  Criosd  a  ghabhail  mar  mo  Shlanuighear 
agus  mi  fein  a  thabhairt  suas  dha  gu  h-iomlan,  a  chum 
gu'n  saor  e  mi  o'm  pheacaidhean.  Tha  fios  agam  nach 
'eil  cumhachd  agam  gu  ath-leasachadh,  agus  gu  bheil 
m'uile  rùintean  maithe  gu'n  f  heum  :  ach  ma  ghabhas  losa 
mo  chùis  'na  làimh  fein,  agus  gu'n  cuir  e  a  Spiorad  an 
taobh  a  stigh  dhiom,  mar  a  gheall  e,  agus  gun  d'  thoir  e 
dhomh  cridhe  nuadh  gu  a  ghràdhachadh,  agus  gu  seirbhis 
à  dheanamh  dha,  tha  mi  'gabhail  a  thairgse,  Tha  mi  ga 
ghabhail-san  mar  mo  Shlanuighear,  agus  tha  mi  g'am 
thabhairt  fein  suas  dha  direach  mar  a  tha  mi,  a  chum  gu'n 
dean  esan  mi  gach  ni  is  maith  leis  mi  a  bhi."  Ma's  e  so 
do  fhreagradh,  an  sin  tha  mi  ag  ràdh  gur  le  Criosd  thusa, 
agus  gur  leatsa  Criosd.  Tha  e  nis  a'  toirt  beatha  shior- 
ruidh  dhuit,  tha  do  pheacaidhean  uile  air  am  maitheadl], 
tre  fhuil-san,  agus  chaidh  a  'Spiorad  ISTaomh-san  a  steach 
ann  do  chridhe  ;  ionnus  gu  bheil  thu  nis  a'd  theampull 
do'n  Dia  bheo.  Tha  thu  nis  'a  d'  chreutair  nuadh,  air  do 
bhreitli  o'n  Spiorad.  Cha  leat  fein  thu  ni  's  faide, 
cheannaicheadh  le  hiach  thu  ;  uime  sin,  thoir  glòir  do 
Dhia,  le  do  chorp,  agus  le  do  Spiorad  a's  leis-san. 

Air  do'n  chìds  a  bhi  mar  so,  mar  'tha  mi'g  earbsa  gu 
bheil,  'se  do  cheud  dhleasdanas  dol  a  dh'  ionnsuidh  Dhè, 
agus  innse  dhasan  an  co-dhunadh  gus  an  d'thainig  thu. 
Bha  e  fada  'cur  impidh  ort  gu  pilleadh,  agus  chuir  thusa 
dàil  fhada  ann  am  freagradh  a  thoirt  dha.  Tha  'nis 
freagradh  agad  r'a  thoirt  dha,  agus  tha  e  a'  feitheamh, 
agus  fadal  air  gus  an  innis  thu  dha.  Ciod  a  th'  agad  ri 
ràdh  ?   Each  air  do  ghlùinibh,  agus  innis  dha  gu'm  bheil  thu 

'gabhail  a  thairgse  ghràsmhor ;  ach,  cuimhnich,  na  gLT,oJh 
airson  tròcair  mar  nach  biodh  Dia  fad  'na  h'ìiine  so  iiile 
ga  'sparradh  ort.  Bha  do  shlainte  a'  feitheamh,  cha  'n  ann 
ri  Dia  ach  riiitsa.  B'e  do  fhreagradh-sa  do  ghairm  Dhè, 
's  cha  b'e  a  fhreagradh-san  do  d'  ghairm-sa  a  bha  gus 
a  chùis  a  shuidheachadh.  Ka  bi  thusa,  mar  a'  cuir 
an  cèill  gur  h-ann,  air  a  thaobh-san  a  bha  a  mhoille, 
'n  iiair  is  ann  a  bha  i  gu  h-iomlan  air  do  thaobh  fein, 
Ma  ghabh  thu  a  thròcair  cha  ruig  thu  leas  'bhi  g'  èigheach 
air  a  son ;  do  bhrigh  mar  is  dèine  t'  athchuinge  gur  ann  is 
mò  tha  thu  a  deanamh  ana-ceartas  do  ghràdh  agus  do 
uUamhachd  Dhe  gu  do  shaoradh.  Bhiodh  e  mòran  ni  bu 
taitniche  le  Dia,  agus  ni  b'urramaiche  dha,  nan  abradh  tu, 
"A  Thighearna  tha  mi  a'  gabhail,"  "  Na  a  ràdh  a 
Thighearna,  tha  mi  a  guidhe  ort  a  tabhairt  dhomh." 
Tha  'n  èigheach  so  airson  tròcair  ro  mhi-fhreagarrach  do'n 
t-suidheachadh  's  am  blieil  thu;  tha  e  mar  an  ceudna 
a'  treòrachadh  gu  deireadh  mearachdach.  Ma  ghabhas  tu 
Criosd,  mar  a  tha  e  air  a  thairgse  dhuit  anns  an  t'soisgeul, 
tha  e  agad  aig  a  mhòmaint  air  an  gabh  thu  e  ;  ach  ma 
thòisicheas  tu  air  iirnuigh  ris,  chan  urrainn  dìiil  a  bhi 
agad,  gum  bi  e  agad  gus  am  freagair  Dia  t  'urnuighean ; 
agus  cionnus  a  bhios  fios  agad  cuin  a  thig  am  freagradh  ì 

'Nuair  a  leig  Ebedmelech  sios  an  còrd  gu  leremiah  anns 
an  t'  slochd,  agus  a  dh'  iarr  e  air  a  chur  fo  achlaisean, 
'chum  's  gun  tairngeadh  iad  suas  e  ;  an  àite  sin  a  dheanamh, 
nan  tòisicheadh  e  air  èigheach  agus  ri  guidhe  air  son 
trocair,  cha  bhitheadh  am  feum  bu  higha  'na  'èigheach, 
agus  mar  bu  dùrachdaiche  's  bu  chianaile  a  bhiodh 
'èigheach,  's  ann  bu  mhò  a  bhiodh  do  dhragh  air  Ebed- 
melech,  a  chionn  gum  biodh  sud  a  nochdadh,  mar  nach 
biodh  e  da  rireadh  deònach  a  thearnadh.  Cha-n  e  creidimh 
a  tha  ga  d'  chur  a  dh'ìirnuigh  airson  tròcair,  ach  's  e  do 

chion  creidimh  ;  do-bhrigh  nan  creideadh  tu  gu  bheil  Dia 
treibh-dhireach  ann  a  bhi  a'  cur  impidh  ort  gu  Criosd  a 
ghabhail,  ghabhadh  tu  e  air  balL  Gu  ma  f  earr  leat  dol  a 
dh'ionnsuidh  Dhè,  a'  caoidh  airson  do  dhearmaid  air  a 
chaomh-impidhean  's  an  àm  a  chaidh  seachad.  Innis  dha 
nach  cuir  thu  'na  aghaidh  ni's  mò — gu  bheil  thu  nis  gu 
h-aoibhneach,  agus  gu  taingeil,  a'  gabhail  slàìnte  tre  losa 
Criosd,  agus  ga  d'  thoirt  fein  suas  gu  h-iomlan  dha-san, 
a  chum  gun  dean  thu  gach  ni  is  maith  leis  thu  'bhi. 
Gun  fheitheamh  aon  mhòmaint  ni  's  fhaide,  dh'  iarrainn 
ort, 

DEAN  A  RÈIR  SIN  AIR  BALL. 


VI. — GNIOMHARAN    CREIDIMH. 

Tha  iomadh  dòigh  eadar-dhealaichte  aig  a  cheud  ghniomh 
creidimh  leis  am  bheil  peacaich  ann  an  iomadh  caochladh 
suidheachadh  a'gabhail  greim  do  Chriosd. 

Ged  is  e  so  a  cheud  cheum  ann  an  eachdraidh  a 
chreidmhich,  tha  e  gu  minic  cho  neo-aithnichte,  gu 
h-àraidh  ann  an  cùis  na  muinntir  aig  nach  robh  geur- 
mhothachadh  domhain  's  nach  urrainn  iad  innse  aon 
chuid  c'àite,  no  cuin,  a  thoisich  a  chìiis  mhòr  so ;  am 
feadh  a  tha  e  do  thaobh  cuid  eile  air  a  chompanachadh  le 
'leithid  do  fhèin-fhiosrachaidh  domhain,  agus  a'  deanamh 
a  leithid  do  atharrachadh  obann  agus  cudthromach,  's  gu 
bheil  e  eu-comasach  gu  bràth  a  dhi-chuimhneachadh. 
Anns  na  ciìisean  ma  dheireadh  so,  gheibhear  gu  bheil  an 
Spiorad  a'  gnathachadh  earrann  shònraichte  de'n  Sgriobtuir 
ann  an  deanamh  an  atharrachaidh,  agus  gu'n  do  ghabhadh 
greim  dhith,  agus  le  a  buaidh  air  an  inntinn,  mar  an 
stèidh,  gun  robh  an  t'anam  air  a  dheanamh  comasach 
'earbsa  agus  a  dhòchas  a  shuidheachadh  oirre. 

Tha  e  air  uairibh  cluilich  clo  'n  anam  a  thaic'  a  leigeadh 
air  teagasgan  coitchionn  an  Sgriobtuir,  agus  uime  sin, 
bliiodh  e  feumail  ann  an  gabhail  ri  tairgse  na  slainte, 
earrann  eigin  de'n  Sgriobtuir  a  ghabhail  anns  am  bheil 
cuireadh  an  t'soisgeil,  agus  creidimh  air  mhodh  cleachdaidh 
suidliichte  oirre  gu  sònruichte.  Cha'n  e  gum  feumar  so 
mar  am  priomh  ni,  ach  tha  e  'n  a  chòmhnadh  do'n  anam 
iomaguineach  gu  greim  a  ghabhail  dhe'n  t'slainte  'tha 
'na  thairgse,  le  dearbh  fhocail  an  Sgriobtuir  a  ghnath- 
achadh  mar  ar  barantas  a  chum  ar  creidimh  a  shuidh- 
eachadh  air.  Ann  an  deanamh  so,  tha  'n  t-anam  a' 
faireachadh  dearbh-bheachd  shona,  ann  a  bhi  teachd 
aghaidh  ri  aghaidh  ri  cuiridhean  Dhè  fein,  agus  a'  togail 
a  mhuinghinn  air  am  firinneachd  neo-chaochlaidheach. 
Uime  sin,  dh'  iarrainn  cha-n  ann  a  mhàin  airson  ceud 
ghniomh  a  chreidimh,  ach  airson  cleachdadh  a  chreidimh 
an  dèigh  sin,  gum  biodh  earrannan  àraidh  de'n  Sgriobtuir 
air  an  taghadh  agus  air  an  tabhairt  leat  air  do  ghlùinibh 
gu  làthaireachd  Dhè,  agus  an  sin,  air  an  gabhail  gu  cleachd- 
ail,  a  chum  gum  fairich  thu  le  dearbh-chinnteachd  gu'm 
bheil  an  gnothuch  mòr  so  air  a  chriochnachadh,  agus  gu 
bheil  do  pheacaidhean  da  rìreadh  air  am  maitheadh. 

Feuchaidh  Satan  gu  tric  ri  do  shìth  a  mhilleadh,  ann  a 
bhi  'dùsgadh  teagamh  ann  a  d'inntinn,  a  thaobh  an  do 
ghabii  thu  idir  ri  Criosd  'an  da-rìreadh,  no  an  robh 
easbhuidh  no  fein-mhealladh  air  chor-eigin  anns  an 
striochdadh  a  rinn  thu.  Ach  cha-n'eil  aobhar  iomaguin  a 
thaobh  sin,  eadhon  ged  nach  b'urrainn  thu  cuimhneachadh 
gu  soiUeir  air  mar  a  thòisich  na  cììisean  ud  air  tùs. 
Cha-n'eil  thu  gu  sealltuinn  air  ais  air  an  aon  ghniomh  ud, 
mar  gu'm  biodh  do  shlainte  an  crochadh  air  e  'bhi  ceart  no 
cearr ;  eadhon  ge'd  bhiodh  e  ceart,  's  e  bh'  ann  a  mhàin 
"tòiseachadh   do   mhuinghinn"   a  dh'fheumas  a    bhi  'n 

còmhnuidh  air  ath-nuadhachadh  ;  agus  a  dh'fheumas  tu  a 
chumail  seasmhach  gus  a  chrioch ;  agus  ma  bha  e  cearr, 
tha  e  soirbh  a  chur  ceart,  oir  faodaidh  tu  a  dheanamh  gu 
ceart  a  nis.  Cha'n  f  haod  a  cheud  sealladh  creidmheach  ud 
a  fhuair  thu  do  losa  a  bhi  gu  bràth  air  a  thoirt  air  ais ;  oir 
anns  an  ni  so  tha  sinn  ag  eadar-dhealachadh  o  na 
h-Tsraelich  leònta,  aig  nach  robh  feum'n  uair  'bha  iad  air 
an  leigheas,  air  sealltuinn  tuilleadh  air  an  nathair  umha. 
Feumaidh  sinne  'bhi  a  ghnath  ag  aniharc  air  losa,  neach 
is  e,  cha'n  e  a  mhàin  ùghdar,  ach  fear-criochnaich  ar 
creidimh ;  agus  nam  biomaid  uair  sam  bith  air  ar 
buaireadh  gu  earbsadh  ann  'ar  gabhail  ris,  no  ann'  ar 
fèin-fhiosrachaidh,  's  an  am  a  chaidh  seachad,  thòisich  ar 
cùl-sleamhnachadh  aig  a  mhòmaint  sin  ;  do  bhrìgh,  ged 
nach  'eil  Criosd  a  call  a  ghreim  dhinne,  gu  bheil  sinne  a 
call  ar  greim  dheth-san.  Tha  ceud  ghniomh  a  chreidimh 
cosmhuil  ri  ceud  anail  naoidhein  air  ììr-bhreith  ;  feumaidh 
e  'bhi  air  ath-chleachdadh  gun  tàmh  a  chum  a  bheatha 
nach'eil  ach  a  nis  air  tòiseachadh  a  ghleidheadh  :  Cha 
'n  fhan  am  Manna  gun  lobhadh,  agus  's  e  aon  aobhar  gu 
bheil  iomadh  Criosduidh  a  fàs  lag,  agus  a  caU  a  neart 
spioradail,  gu  bheil  iad  a  feuchainn  a  bhi  beo  air  am 
feìn-fhiosrachaidhean  s'  an  àm  a  chaidh  seachad,  agus 
nach  'eil  iad  a  teachd  gu  losa  a  ghnàth  as  ùr,  eadhon,  mar 
nach  d'thigeadh  iad  da  ionnsuidh  riamh  roimhe. 

Tha  iomadh  earrann  fhreagarrach  ann  air  son  a  leithid 
sud  do  chleachdadh ;  ach  faodaidh  mi,  airson  eisim- 
pleirean,  aon  no  dhà  dhiubh  sin  ainmeachadh  a  tha  gu 
ro-mhinic  air  an  roglmachadh  airson  sin,  maille  ri  beagan 
smuaintean  m'an  timchioU,  mar  shaimpleir  air  gabhail 
nan  geallaidhean  le  ar  n-uile  chridhe. 

1. 

An  Cuireadh, — "  Thigibh  do  m'  ionnsuidh-se  sibhse 
iiile  'tha  ri  saothair,  agus  fo  throm-uallaich,  agus  bheir 
mise  suaimhneas  dhuibh."     Mata  xi.  28. 

Freagradh  an  Anaim. — A  Thighearna  's  e  so  do 
ghealladh,  agus  do  chuireadh  fein  dhomhsa — Bha  mi  a 
saoithreachadh ;  tha  mi  fo  throm-uallaich :  tha  feum  agam 
air  fois.  Tha  thu  ga  m'  chuireadh  gu  teachd  a  d'  ionn- 
suidh — Tha  thu  'g  iarraidh  orm  tighinn.  Tha  mi  'tighinn  ; 
cha-n'eil  neach  eile  agam  gu  dol  d'a  ionnsuidh,  agus  cha-n- 
'eil  neach  eile  ann  a's  urrainn  fois  a  thabhairt  dhomh. 
Tha  mi  'nis  a'  foisneachadh  m'  anaim  sgìth  ort  fèin,  agus 
a'  creidsinn  an  ni  a  gheall  thu.     Bheir  thu  dhomh  fois. 


An  Cuireadh. — "Tilg  t'eallach  air  an  Tighearna,  agus 
cumaidh  esan  suas  thu."     Salm  Iv.  22. 

Freagradh  an  Anaim. — A  Thighearna,  tha  mi  a' 
gabhail  ri  do  ghealladh  gràsmhor.  Tha  fìos  agad  gur  e 
'm  peacadh  m'eallach,  agus  gum  bruthadh  e  sios  mi  gu 
bàs,  mur  giulaineadh  tu  e  'n  am  àite.  Tha  thu'g  iarraidh 
orm  a  thilgeadh  ort  fein.  Tha  mi  'nis  ga  thilgeadh  ort ; 
giulain  e'n  am  aìte  mar  a  gheall  thu.  Is  tusa  fear- 
iomchair  na  h-uallaich  mhòir.  Tha  mi  g'am  thilgeadh 
fòin  ort-sa,  mar  pheacach  bochd  gun  chuideachadh,  a 
chum,  cha'n  e  mhàin  m'eallach  a  ghiùlan,  ach,  mar  an 
ceudna,  mo  chumail  suas  a  rèir  do  gheallaidh. 

Agus  a  nis,  air  dhomh  m'  eallach  a  thilgeil  ort-sa,  mar 
a  dh'àithn  thu  fein,  tha  mi  dearbh-chinnteach  nach  'eil  i 
ormsa  nis  fhaide ;  tha  i  a  nis  'na  hiidhe  air  losa  air  mo 
shonsa.  A  Shlannighear  na  leig  leam  an  eallach  so  a 
ghabhail  air  ais  gu  bràth  tuilleadh. 

a'  chrioch. 


